Toshkent shahrining Yunusobod tumanida jinoyat sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 2 aprel kuni IIBga tushgan hujjatlarga ko‘ra, 2017 yil 10 avgust kuni soat 15.30larda, Qashqadaryo viloyati, Qamashi tumani Charog‘on ko‘chasida yashovchi, 1972 yilda tug‘ilgan B.I. Markaz 4-dahada joylashgan “Buxoro” qahvaxonasida 1974 yilda tug‘ilgan N.Sh.ga o‘zini huquqni muhofaza qiluvchi organlarda ishlashini aytib, unga Xitoy Xalq Respublikasidan arzon narxda tikuv mashinalarini olib kelib berishini va uning tanishini Toshkent pediatriya tibbiyot institutiga o‘qishga kiritib qo‘yishini va’da qilib aldash yo‘li bilan ishonchiga kirib, undan 4 ming AQSh dollarini olib, bergan va’dasini bajarmay pullarni o‘z ehtiyoji uchun ishlatib yuborganligi ma’lum bo‘lgan. Natijada B.I. ushlangan.